                             højesterets dom
                          afsagt onsdag den 31. august 2011
sag 345/2010
(2. afdeling)
rigsadvokaten
mod
t
(advokat finn holm-jørgensen, beskikket)
i tidligere instanser er afsagt dom af københavns byret den 13. april 2010 og af østre lands-
rets 2. afdeling den 31. august 2010.
i pådømmelsen har deltaget fem dommere: peter blok, per walsøe, vibeke rønne, henrik
waaben og michael rekling.
påstande
dommen er anket af tiltalte, t, med påstand om formildelse.
anklagemyndigheden har påstået skærpelse.
anbringender
t har anført, at den udmålte straf på 6 måneders ubetinget fængsel overstiger gældende
domspraksis. legemskrænkelsen udøvet af t er så ubetydelig, at den falder uden for voldsbe-
grebet i straffelovens § 288, stk. 1, og det er derfor med urette, at forholdet er henført til
denne bestemmelse. den formodede medgerningsmand, a, er efterfølgende blevet frikendt,
og det kan derfor ved strafudmålingen ikke lægges til grund, at forbrydelsen er begået af flere
i forening.
                                               - 2 -
anklagemyndigheden har anført, at voldsbegrebet i straffelovens § 288, stk. 1, må fastlægges
i overensstemmelse med det almindelige voldsbegreb i straffelovens § 244, og den vold, som
t har udøvet i forbindelse med røveriet, er omfattet af dette begreb. straffen bør skærpes un-
der hensyn til, at t gentagne gange tidligere er straffet for tyveri og andre mindre berigelses-
forbrydelser. det bør også tillægges skærpende betydning, at røveriet gik ud over en 70-årig,
gangbesværet mand, som lider af parkinsons syge og benytter rollator.
supplerende oplysninger
ved københavns byrets dom af 28. september 2010 blev a, der var tiltalt for at have udøvet
røveriet i forening med t, frifundet.
ved retten i glostrups dom af 26. februar 2010 blev t idømt en bøde på 1.000 kr. for over-
trædelse af straffelovens § 298, nr. 3.
højesterets begrundelse og resultat
af de grunde, der er anført af landsretten, tiltræder højesteret, at forholdet er henført under
straffelovens § 288, stk. 1, nr. 1.
af de grunde, der er anført af landsrettens flertal, tiltræder højesteret, at straffen er fastsat til
fængsel i 6 måneder. det tiltrædes endvidere, at der ikke er grundlag for at gøre nogen del af
straffen betinget. straffen fastsættes i medfør straffelovens § 89 som en tillægsstraf til den
straf, der er idømt ved retten i glostrups dom af 26. februar 2010.
højesteret stadfæster herefter landsrettens dom.
                                      thi kendes for ret:
landsrettens dom stadfæstes.
t skal betale sagens omkostninger for højesteret.
